העלף מיר גאָטעניוּ

העלף מיר, גאָטעניוּ, איבער´ן װאַסערל,

העלף מיר, גאָטעניוּ, איבער´ן בריק;

מיר דערמאָנט זיך מײן טײער לעבען,

אוּן שלאָפֿען שלאָף איך קײן נעכט ניט.

װיפֿיל נ´אָװענטלעך מיר בײדע געזעסען,

װיפֿיל נ´אָװענטלעך, שפּעט אין דער נאַכט;

װיפֿיל טרערעלעך מיר בײדע פֿארגאָסען,

אוּן אוּנזער ליבע אַרױסגעבראַכט.

דײנע אױגעלעך, שװאַרצע קערשעלעך,

דײנע ליפּעלעך – צוּקער־זיס;

דײנע בעקעלעך – ראָזע בלוּמען,

עס קוּמט פֿוּן דיר נאָך ביז הײנט אַ קוּש ...